**Minuta şedinţei cu reprezentanţii asociaţiilor/comitetelor de părinţi pe şcoală**

Joi, **31.10.2013**, la **Colegiul Naţional de Arte „Regina Maria”,** a avut loc şedinţa cu reprezentanţii asociaţiilor/comitetlor de părinţi pe şcoală, organizată de Inspectoratul Şcolar Judeţean Constanţa, la care au participat inspectorul şcolar general prof. dr. Răducu Popescu şi inspectorii şcolari pentru învăţământul primar, limba şi literatura română, matematică.

În deschidere a fost invitată **d-ra jurnalist Monixa Coroiu**, care a prezentat părinţilor un material referitor la **siguranţa copiilor în utilizarea reţelelor de socializare** (Facebook). Au fost prezentate pericolele la care sunt expuşi copiii care au conturi de Facebook; în urma cercetărilor efectuate s-a constatat că, peste 1 milion de copii au fost hărţuiţi, agresaţi sau ameninţaţi pe facebook, iar marea majoritate a acestora au conturi duble. Materialul este postat pe site-ul Inspectoratului Şcolar Judeţean, Constanţa la adresa http://www.isjcta.ro/?cat=260

Din tematica abordată amintim:

* **Siguranţa elevilor** în unităţile de învăţământ (Legea 29/2010);
* Comunicări ale inspectorului pentru **învăţământul primar**:
  + Informaţii legate de înscrierea la clasa pregătitoare, an şcolar 2013-2014;
  + Temele pentru acasă. Elevii claselor pregătitoare şi I-a nu primesc teme pentru acasa, iar elevii claselor II-IV vor primii teme puţine, în concordanţă cu materia predată;
  + Materialele auxiliare nu sunt obligatorii, procurarea acestora va rămâne la latitudinea părinţilor, aceştia fiind singurii care decid asupra acestor achiziţii;
  + Pentru anul şcolar în curs, 12 unităţi şcolare desfăşoară programul „Şcoală după şcoală” prin asociaţiile de părinţi în conformitate cu OM 5349/07.09.2011;
  + La ciclul primar învățătorul clasei organizează o oră de consiliere săptămânal, oră în care poate sta la dispoziția părinților pe diferite teme care țin de educația elevilor, conform unei planificări prestabilite.
* Începând cu acest an şcolar se vor susţine **evaluări naţionale la clasele a II-a, a IV-a, a VI-a**.
  + La clasa a II-a se vor evalua competenţe fundamentale (scris, citit, matematică) în două zile consecutive;
  + La clasa a IV-a se va face o diagnoză a sistemului de învăţământ la nivel primar;
  + La clasa a VI-a subiectele vor viza înţelegerea unui text la prima vedere, elaborarea de texte care certifică înţelegerea mesajului din textul suport, competenţe la disciplinele matematică şi ştiinţe;
* **Evaluarea naţională la clasa a VIII-a** şi examenul de **Bacalaureat:**
  + Programele şcolare şi planificările orientative sunt disponibile pe site-ul Inspectoratului Şcolar Judeţean Constanţa [www.isjcta.ro](http://www.isjcta.ro), modele de subiecte <http://subiecte2013.edu.ro>
* În acest an şcolar, Inspectoratul Şcolar Judeţean va promova proiectul de **„Vizite la domiciliu”** în care vor fi implicate 9 unităţi şcolare din municipiul Constanţa şi 5 unităţi şcolare din judeţ:

|  |
| --- |
| Unităţi şcolare municipiul Constanţa |
| Şcoala Gimnazială Nr.17 „*Ion Minulescu”* |
| Şcoala Gimnazială Nr.40 „*Aurel Vlaicu”* |
| Şcoala Gimnazială Nr.3 „Ciprian Porumbescu” |
| Şcoala Gimnazială Nr.10 „*Mihail Koiciu”* |
| Şcoala Gimnazială Nr.6 „*Nicolae Titulescu”* |
| Şcoala Gimnazială Nr.7 „*Remus Opreanu”* |
| Şcoala Gimnazială Nr.22 „*I. C. Brătianu”* |
| Şcoala Gimnazială Nr.33 „ *Anghel Saligny”* |
| Şcoala Gimnazială Nr.37 |
| Unităţi şcolare judeţ |
| Liceul Teoretic Mihail Kogălniceanu |
| Şcoala Gimnazială Lumina |
| Şcoala Gimnazială Nr.1 Peştera |
| Liceul Tehnologic Cobadin |
| Liceul „Regele Carol I” Ostrov |
|  |

* În acest an şcolar s-a înfiinţat **Centrul de excelenţă** pentru disciplinele: matematică, limba şi literatura română, fizică, chimie, biologie, geografie, limbi străine, informatică.
* A fost prezentat **Calendarul concursurilor pe discipline** inițiate și organizate de Inspectoratul Școlar Județean Constanța.

**Inspector şcolar,**

Prof. Anca Iuliana Dragomir